หุ้นสหรัฐฯปิดผสมผสาน
ตลาดหุ้นสหรัฐฯปิดผสมผสานดาวโจนส์ เพิ่มขึ้น 27.57 จุด ขณะที่ราคาน้ำมันขยับลงพอสมควร
16 ม.ค. 2556

ตลาดหุ้นสหรัฐฯปิดผสมผสานดาวโจนส์ เพิ่มขึ้น 27.57 จุด ขณะที่ราคาน้ำมันขยับลงพอสมควร
ตลาดหุ้นสหรัฐฯวานนี้(15ม.ค.) ปิดผสมผสาน หลังรัฐบาลอเมริกาเผยถึงข้อมูลค้าปลีกที่ดีเกินคาดหมายในเดือนธันวาคมดัชนีหุ้นดาวโจนส์ เพิ่มขึ้น 27.57 จุด (0.20 เปอร์เซ็นต์) ปิดที่ 13,534.89 จุด แนสแดค ลดลง 6.72 จุด (0.22 เปอร์เซ็นต์) ปิดที่ 3,110.78 จุด เอสแอนด์พี เพิ่มขึ้น 1.66 จุด(0.11 เปอร์เซนต์) ปิดที่ 1,470.83 จุด
ขณะที่ราคาน้ำมันขยับลงพอสมควร หลังนักลงทุนไม่ประทับใจข้อมูลทางเศรษฐกิจของเยอรมนีสัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนกุมภาพันธ์ ลดลง 86 เซนต์ ปิดที่ 93.28 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 1.58 ดอลลาร์ ปิดที่ 110.30 ดอลลาร์ต่อบาร์เรล